Tverų tvenkinys

Tverų tvenkinys – tvenkinys Lietuvoje, Rietavo savivaldybėje, 13,5 km į rytus nuo Rietavo, 1 km į šiaurę nuo Tverų miesteliohttp://ezerai.vilnius21.lt/tveru-v8082.html. Sudarytas užtvenkus Sartupio upelį (Aitros intakas, Jūros upės baseinas) 1,8 km nuo jo žiočių. Tvenkinio ilgis iš vakarų į rytus – 1,03 km, plotis – iki 0,3 km. Altitudė 152 m. Krantai daugiausia aukštoki. Aplinkui plyti kalvotos pievos ir dirbami laukai. Į šiaurę stūkso miškas. Į rytus už kelio  telkšo Varleisčio ežeras. Šalia įsikūrę Lopaičių ir Zorūbų kaimai.

Tvenkinys įrengtas 1988 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Rietavo savivaldybės tvenkiniai